Η απόφαση 2011/173/ΚΕΠΠΑ αποτελεί τμήμα της εργαλειοθήκης της κοινής εξωτερικής πολιτικής και πολιτικής ασφάλειας (ΚΕΠΠΑ) της Ευρωπαϊκής Ένωσης (ΕΕ) και προωθεί τους στόχους της πολιτικής, παρέχοντας τη νομική βάση για την επιβολή κυρώσεων σε επίπεδο ΕΕ κατά προσώπων (ιδιωτών ή οντοτήτων) τα οποία αποσκοπούν στην αποσταθεροποίηση στη Βοσνία-Ερζεγοβίνη. Η απόφαση που έχει τροποποιηθεί αρκετές φορές: στοχεύει πρόσωπα και όσους συνδέονται με αυτά, τα οποία απαριθμούνται στο παράρτημα (έως τώρα δεν απαριθμείται κανένα πρόσωπο) οι δραστηριότητες των οποίων: υπονομεύουν την κυριαρχία, την εδαφική ακεραιότητα, τη συνταγματική τάξη και τη διεθνή προσωπικότητα της Βοσνίας-Ερζεγοβίνης, απειλούν σοβαρά την ασφάλεια στη χώρα, υπονομεύουν τη Γενική Συμφωνία Πλαίσιο για την Ειρήνη στη Βοσνία-Ερζεγοβίνη του 1995, που έληξε τον βοσνιακό πόλεμο μετά από 3½ έτη πολέμου, καλύπτει τις ακόλουθες κυρώσεις: Τα άτομα που υπόκεινται στα μέτρα αυτά απαριθμούνται στα παραρτήματα της απόφασης. Το Συμβούλιο της Ευρωπαϊκής Ένωσης καταρτίζει τον κατάλογο και αποφασίζει για τυχόν αλλαγές σε αυτόν, κατόπιν πρότασης ενός κράτους μέλους της ΕΕ ή του/της ύπατου/ης εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας. Παρεκκλίσεις Η απόφαση περιλαμβάνει ορισμένες εξαιρέσεις από τις απαγορεύσεις και τους περιορισμούς. Οι εν λόγω εξαιρέσεις δίνουν το χώρο στα κράτη μέλη να επιτρέπουν ταξίδια εφόσον: φιλοξενείται διεθνής διακυβερνητική οργάνωση ή διάσκεψη των Ηνωμένων Εθνών· υπάρχει δέσμευση βάσει πολυμερούς συμφωνίας περί παροχής προνομίων και ασυλιών· καλύπτονται από τη Συνθήκη Συμφιλίωσης του 1929 (σύμφωνο του Λατερανού) μεταξύ της Αγίας Έδρας και της Ιταλίας. Οι ακόλουθοι λόγοι ταξιδίων και τύποι κεφαλαίων εξαιρούνται επίσης: για επείγουσα ανθρωπιστική ανάγκη· για συμμετοχή σε διακυβερνητικές συνόδους, για την προαγωγή της δημοκρατίας, των ανθρωπίνων δικαιωμάτων και του κράτους δικαίου στη Βοσνία-Ερζεγοβίνη· για κεφάλαια, υπό ορισμένες συνθήκες, όσον αφορά: βασικές ανάγκες, όπως είδη διατροφής και ιατρικές δαπάνες για τα πρόσωπα που περιλαμβάνονται στον κατάλογο και τα εξαρτώμενα μέλη των οικογενειών τους, επαγγελματικές αμοιβές ή επιβαρύνσεις υπηρεσιών, έκτακτες δαπάνες.